Ügyiratszám: HSZ/2034-1/2022.

Látta:

**----------------------------**

Dr. Korpos Szabolcs

jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

*2022. január 27-én 1300 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

1/2022. (I. 27.) JIÜB határozat

(A napirend elfogadása)

2/2022. (I. 27.) JIÜB határozat

(Javaslat a 2021. évi költségvetési rendelet módosítására)

3/2022. (I. 27.) JIÜB határozat

(Javaslat Hajdúszoboszló Város Önkormányzata Képviselő-testületének a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendeletének módosításáról.)

4/2022. (I. 27.) JIÜB határozat

(Előterjesztés a gasztro tér hasznosítása kapcsán.)

**Helye:** Kovács Máté Városi Művelődési Központ és Könyvtár földszinti tárgyaló irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Marosi György Csongor, Dr. Nagy Gábor
* **a Polgármesteri Hivatal részéről** jelen vannak: Dr. Korpos Szabolcs jegyző, Bárdos Ilona gazdasági irodavezető, Szilágyiné Pál Gyöngyi városfejlesztési irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság határozatképes. Máté Lajos jelezte, hogy nem tud részt venni az ülésen. Szavazásra bocsátom a meghívóban szereplő napirendi javaslatok elfogadását.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. (A döntéshozatalban 4 fő vett részt).

**1/2022. (I. 27.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja** **a napirendi javaslatokat.**

**Napirend**

1. Javaslat a 2021. évi költségvetési rendelet módosítására. (4. számú testületi napirend)

Előadó: gazdasági irodavezető

1. Javaslat Hajdúszoboszló Város Önkormányzata Képviselő-testületének a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendeletének módosításáról. (9. számú testületi napirend)

Előadó: igazgatási irodavezető

1. Előterjesztés a gasztro tér hasznosítása kapcsán. (16. számú testületi napirend)

Előadó: városfejlesztési irodavezető

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Javaslat a 2021. évi költségvetési rendelet módosítására***

Bárdos Ilona

*Jónás Kálmán* kérdésére válaszolva: Az utolsó negyedév bevételei és módosításai vannak benne átvezetve.

*dr. Nagy Gábor* kérdésére válaszolva: Az egyéb bevételeknél az új konferencia központhoz kapcsolódó előkésztés és tervezés áfa visszaigénylése szerepel módosított előirányzattal. Ezt az áfát lehet majd visszaigényelni, amikor kifizettük a költségeket.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**2/2022. (I. 27.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a2021. évi költségvetési rendelet módosítás elfogadását.**

Felelős: bizottsági elnök

Határidő: 2022. január 27.

1. **napirend**

***Javaslat Hajdúszoboszló Város Önkormányzata Képviselő-testületének a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendeletének módosításáról.***

A bizottság elnöke egyéb kérdés, hozzászólás hiányában szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**3/2022. (I. 27.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendelet módosításának elfogadását.**

Felelős: bizottsági elnök

Határidő: 2022. január 27.

1. **napirend**

***Előterjesztés a gasztro tér hasznosítása kapcsán***

Szilágyiné Pál Gyöngyi:

A bizottságok együttes állásfoglalása az volt, hogy sokkal egyszerűbb és kevesebb kötöttségeket tartalmazó felhívást kellene közzétenni. Felmerült ennek a területnek a Hungarospa Zrt. által történő egyéb hasznosítása, mely a vendéglátó egység funkció irányába látszik elmenni. Ezért nem szeretnék a szakbizottságok az 58 hónapos kötött időre történő kiírást. Viszont 1-2 év alatt egy magasabb beruházás nem tud megtérülni. Lényeges változás az új kiírásban, hogy a terület hasznosítás mikéntjére és a használat időtartamára a pályázónak kell konkrét vállalásokat tennie. A bérlet időtartama maximum 5 év lehet és május 1. és szeptember 31. között kötelező a szolgáltatás folyamatos biztosítása. Egyszerűsítettünk a benyújtandó dokumentumok tekintetében is. Ehhez készült egy felolvasólap, amelyen meg tudja jelölni, hogy évenként melyik hónaptól és meddig szeretné a szolgáltatást biztosítani és évenként kell megadni a fizetendő bérleti díjat. Ajánlattevői nyilatkozatokhoz egy iratmintát készítettük. Nyilatkozni kell többek közt arról is, hogy az állammal és az önkormányzattal szemben nincs tartozása és nem áll az önkormányzattal jogvitában. Az igazolások, köztük a településképi vélemény továbbra is szükséges. Az értékelési szempontok között a bérleti díj hangsúlyosabb súlyszámmal és a műszaki tervdokumentáció, látványterv és városképi illeszkedése szerepel. Kikerült a beruházás értéke. A korábbi felhívásban is volt ajánlati biztosítékfizetési kötelezettség, melyet most 2 millió Ft-ban határoztunk meg. Továbbá pontosítva lettek a bírálati szempontok. Legkésőbb 2022. május 1-én meg kell kezdeni a szolgáltatást. Ha a bérlő miatt hiúsul meg a terület hasznosítása, az önkormányzat 12 hónap bérleti díj összegének megfelelő kártérítésre tarthat igényt. Kikerült a megvalósíthatósági tanulmány, az üzleti terv megléte. Szerepet játszik az is, hogy a turizmus kiszámíthatatlansága miatt kevésbé mernek a vállalkozók kockáztatni.

Jónás Kálmán:

Volt arról is szó, hogy a gasztro rendezvények itt lesznek megvalósítva. Ezeknek a rendezvényeknek a rendszeres árusai nem fognak kifogást emelni?

Szilágyiné Pál Gyöngyi:

Nincs ilyen korlátozás, hogy a rendezvények ide alatt Ő nem árusíthat. Továbbra sem zavarhatja a szabadtéri színpad előadásait.

Marosi György Csongor:

Probléma lesz abból, hogy ott van egy másik szolgáltatóhely, amely vele szemben fog zenét szolgáltatni.

Szilágyiné Pál Gyöngyi:

Egy évben már ki volt ez a terület adva hasznosításra, akkor nem érkezett panasz, bár nem is volt zeneszolgáltatás, annak ellenére, hogy volt rá lehetősége. Nem kötelező a zeneszolgáltatás.

dr. Nagy Gábor:

A szerződésben kell egy kötelezettséget rögzíteni, hogy a két fél köteles megállapodni, úgy hogy ne zavarják a környezetet.

Szilágyiné Pál Gyöngyi:

A bizottsági üléseken az is elhangzott, hogy amennyiben ez a felhívás ismét eredménytelenül zárul, akkor adjuk meg a lehetőséget arra, hogy Polgármester Úr tárgyalhasson helyi vállalkozókkal annak érdekében, hogy legyen valamilyen szolgáltatás.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**4/2022. (I. 27.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek új pályázat kiírását a gasztro tér hasznosítására vonatkozóan, az előterjesztés mellékletét képező és a bizottsági javaslatokkal módosított dokumentáció alapján.**

Felelős: bizottsági elnök

Határidő: 2022. január 27.

Egyéb kérdés, hozzászólás hiányában az elnök 1322 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztés a képviselő-testület 2022. január 27-i nyílt üléséről készített jegyzőkönyv mellékletét képezik.

**K.m.f.**

**Kocsis Róbert Jónás Kálmán**

***bizottsági elnök*  *bizottsági tag***

**Fehér Adrienn**

***jegyzőkönyvvezető***